Лічыцца, што дуда бытавала ў Беларусі ўжо ў XIII—XIV стагоддзях, але найбольшую папулярнасць атрымала ў XVI стагоддзі. Яна выкарыстоўвалася пры танцах, песнях, прыпеўках на сямейных і каляндарных святах, ігрышчах, кірмашах. На жаль, на доўгія гады гэты аўтэнтычны інструмент быў забыты. Рэстаўрацыя дударскай традыцыі пачалася толькі ў 1970-я гады. І сёння гэта адзін з любімых інструментаў у беларускіх этнагуртах.